**Z Á P I S N I C A č. 2**

**z 2. riadneho zasadnutia Obecného zastupiteľstva obce Perín – Chym ,**

**konaného dňa 17.12.2018**

**Prítomní :** MVDr. Ladislav Molnár - starosta

**Poslanci** Ing. Roland Vinter, Ing. Miroslav Podžuban, Miroslav Lochman, Ľudmila Révésová,

Marek Trembecki, Bartolomej Damko a Róbert Kapaló

**Za overovateľov zápisnice:** Ing. Roland Vinter a Róbert Kapaló

**Návrhová komisia:** Bartolomej Damko a Ľudmila Révésová

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice; voľba návrhovej komisie)*
2. Schválenie programu zasadnutia OZ
3. Informácia starostu obce
4. Informácia právneho zástupcu obce k súdnym sporom
5. Schválenie rozpočtu na roky 2019-2021
6. Určenie predsedov a členov komisií
7. Plán kontrolnej činnosti hlavného kontrolóra obce Perín-Chym na I. polrok 2019
8. Rôzne (interpelácie poslancov, žiadosti občanov)
9. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva privítaním poslancov a všetkých prítomných, navrhol overovateľov a zapisovateľku zápisnice, ako aj členov návrhovej komisie, ktorí boli schválení.

**K bodu č. 2**

V tomto bode starosta oboznámil prítomných s programom zasadnutia. Poslanci prijali uznesenie č. 10 **(poslanec M. Trembecki došiel až po tomto hlasovaní)**.

**K bodu č. 3**

V tomto bode starosta informoval prítomných o činnosti v obci od posledného zasadnutia:

- zúčastnil sa zasadnutia ZMOÚB, ktoré bolo vedené v duchu poďakovania sa starostom za spoluprácu, zvlášť tým, ktorí ukončili svoju činnosť. Z okolitých obcí došlo k výmene starostov vo Veľkej Ide, v Nižnom Lánci a v Čečejovciach.

- z MAS Bodva bola dotovaná nová zastávka autobusu, ktorá bola inštalovaná v Chyme

- predsedníčkou ZMOÚB zostáva naďalej pani starostka z Mokraniec, Marika Lacková.

- ako si iste všimli viacerí z nás, bola čiastočne zaasfaltovaná cesta v smere na Gomboš, (z údržby ciest 3. triedy). Budúci rok však bude z rozpočtu VÚC rekonštruovaná cesta, teraz prebieha obstarávanie.

- v januári začne obstarávanie na cyklotrasu v rámci cezhraničnej spolupráce a reálne práce sa začnú v júli, auguste. Zhotoviteľ sa obstaráva zvlášť pre Perín a zvlášť pre Kechnec.

- obec sa pripravila na zimnú údržbu ciest zakúpením posypovej soli a posyp. materiálu, starosta komunikoval so Slovenskou správou ciest, a prosil ich, aby zabezpečila údržbu ciest na úsekoch, kde premávajú autobusy (Chym, Vyšný Lánec a cesta po školu a cintorín)

- SSC a eurobus opakovane žiadali starostu, aby autá neparkovali v telese cesty, kvôli údržbe. Priechodná má byť cesta v šírke 3 m v jednom smere

- prebehlo stretnutie so zástupcom spoločnosti Alternet, ktorá podala trestné oznámenie na obec v súvislosti s podpisom zmluvy s Antikom. Súhlasili so spoluprácou viacerých spoločností, ktoré sa budú podieľať na vybudovaní optickej siete v obci. Zamedzí sa tak vytvoriť monopol, ktorý bude určovať ceny produktov.

- obec dostala dotáciu z úradu vlády na komunikácie a obecné cesty vo výške 50.000,- €.

- cca 1400,- € bolo investovaných do vianočných výzdob vo všetkých troch častiach obce

- pripravuje sa Betlehem, veľká vďaka patrí Mgr. Helenke Sztrakovej, ktorá sa podujala na výrobu postavičiek

- vo Vyšnom Lánci bola obecná zabíjačka, bola to vydarená akcia, poďakovanie patrí hlavne poslancom a prevádzkarovi

- na Silvestra sú zabezpečené ohňostroje.

- Došlo k stretnutie s prenajímateľmi rybníkov. Nakoľko je nespokojnosť obyvateľov, že si nemôžu kúpiť ryby. Obec neprenajme prístupovú cestu k rybníkom, ale podpíše sa zmluva o užívaní, obec ju bude udržiavať a za to bude poskytnuté určité množstvo rýb na reprezentáciu a obecné akcie.

- v piatok 21.12.2018 bude akcia „ Vianoce s babičkou“ v Košiciach na Alžbetinej 42 od 17:00 hod., kde sa bude obec prezentovať domácimi špecialitami

- distribuoval sa kalendár do domácnosti v obci

- boli podané žiadosti o dotácie – na traktor, na dobudovanie ubytovacích kapacít nad Pizzeriou Perinbaba, na vybudovanie pozorovateľne pri rybníkoch.

- starosta sa poďakoval prevádzke obce za vyčistenie okrajov cesty v smere na rybníky.

Poslanci prijali uznesenie č. 11.

**K bodu č. 4**

V tomto bode starosta odovzdal slovo právnemu zástupcovi obce JUDr. Mariánovi Mackovi, ktorý sa predstavil novým poslancom a informoval prítomných o prebiehajúcich sporoch. Obec vystupuje vo všetkých sporoch v pozícii žalovaného a nie žalobcu. Sú to 4 spory:

* neplatnosť skončenia pracovného pomeru hlavného kontrolóra obce
* náhrada ušlej mzdy kontrolóra
* spor Benjamína Brandisa, ktorý sa dožaduje umožnenia prechodu cez obecný pozemok a uloženia inž.sietí
* spor o „kataster“ Gomboš

Poslanci prijali uznesenie č. 12

**K bodu č. 5**

Ing. Roland Vinter ozrejmil poslancom návrh rozpočtu. Po odporúčacom stanovisku hl. kontrolóra obce, Ing. Jaroslava Hospodára, poslanci prijali uznesenie č. 13.

**K bodu č. 6**

V tomto bode poslanci doplnili rozsah komisie pre oblasť kultúry a školstva o sociálnu problematiku a hlasovaním prijali uznesenie č.14. Ďalej určili predsedov jednotlivých komisií a prijali uznesenie č.15.

**K bodu č. 7**

V tomto bode starosta odovzdal slovo hlavnému kontrolórovi obce, ktorý predniesol plán  kontrolnej činnosti na 1. polrok 2019.

Poslanci prijali uznesenie č. 16.

**K bodu č. 8**

V tomto bode sa poslanec R. Kapaló opýtal na budovu bývalého kultúrneho domu vo Vyšnom Lánci, ktorý ohrozuje ľudí, hlavne deti, ktoré sa tam chodia hrať. Apeloval na starostu a poslancov, aby sa začalo už niečo robiť. Navrhol, aby sa tam v budúcnosti zriadilo zariadenie pre seniorov. Starosta sa ponúkol, aby spolu navštívili niektoré zariadenia a zistili, ako tieto fungujú. Poslanec požiadal starostu, aby budova bola zabezpečená a aby sa zamedzilo ohrozeniu inej osoby.

Žiadosti:

1. Pavol Štefán žiadal poslancov OZ, aby prijali rozpočet s výhradou. Nakoľko TJ Družstevník Perín prisľúbil zmenu názvu občianskeho združenia podľa názvu obce a zatiaľ sa tak nestalo, žiadal, aby dotácia bola schválená až po dodržaní sľubu. V diskusii bolo vysvetlené, že zmena mohla byť realizovaná až po skončení sezóny, teda v novej sezóne bude názov FK Perín. P. Štefan nesúhlasil, žiadal názov FK Perín-Chym. Žiadosť o zmenu názvu už bola podaná.
2. Ing. František Boris a jeho manželka Ing. Lucia Borisová si dali žiadosť o vysporiadanie časti pozemku o výmere 41 m2 z obecnej parcely č. 3852/1. Poslanci schválili zámer predaja. Je potrebné dodatkom doplniť Zásady hospodárenia a nakladania s majetkom obce o cenu za 1 m2, aby si občania nemuseli dávať vypracovať znalecký posudok pre malé časti pozemku.

Bolo prijaté uznesenie č.17.

1. TJ Družstevník Perín podala žiadosť o dotáciu vo výške 10 000 € na rok 2019.

Hlasovalo sa za uznesenie č. 18.

Starosta predniesol poverenie zástupcu starostu obce Ing. Rolanda Vintera a poslanci prijali uznesenie č. 19.

Poslankyňa Ľ. Révésová predniesla požiadavku občanov z hornej časti obce na neupravenú cestu. Prevádzkar obce D.Šušňák povedal, že už je časť posypaná a ďalšia bude.

25.12.2018 bude Štefanská zábava.

Poslanec M. Trembecki navrhol zakúpiť reproduktor do salónika v Períne.

Poslanec R. Kapaló žiadal o zakúpenie stolov a stoličiek do budovy OcÚ vo Vyšnom Lánci.

**K bodu č. 9**

Na záver sa pán starosta poďakoval prítomným za účasť a ukončil zasadnutie OZ.

................................... ................................... .............................................

Ing. Roland Vinter Róbert Kapaló MVDr. Ladislav Molnár PhD.

overovateľ overovateľ starosta obce

**PRIJATÉ UZNESENIA**

**z 2. riadneho zasadnutia Obecného zastupiteľstva obce Perín – Chym ,**

**konaného dňa 17.12.2018**

**UZNESENIE č. 10**

Obecné zastupiteľstvo Obce Perín-Chym **s c h v a ľ u j e** program 2. riadneho zasadnutia OZ v Períne-Chyme.

Hlasovanie : za: 6 , proti : 0 , zdržali sa: 0

**UZNESENIE č. 11**

Obecné zastupiteľstvo Obce Perín-Chym **b e r i e na  vedomie** informáciu starostu za uplynulé obdobie od posledného zasadnutia OZ.

Hlasovanie : za: 7 , proti : 0 , zdržali sa: 0

**UZNESENIE č. 12**

Obecné zastupiteľstvo Obce Perín-Chym **b e r i e na  vedomie** informáciu právneho zástupcu obce k prebiehajúcim súdnym sporom.

Hlasovanie : za: 7 , proti : 0 , zdržali sa: 0

**UZNESENIE č. 13**

Obecné zastupiteľstvo v Períne – Chyme:

1. **b e r i e na vedomie** odporúčacie stanovisko hlavného kontrolóra obce schváliť rozpočet na rok 2019 podľa predloženého návrhu,
2. **b e r i e na vedomie** návrh viacročného rozpočtu na rok 2020 a 2021
3. **s c h v a ľ u j e** rozpočet na rok 2019 podľa predloženého návrhu.

Hlasovanie : za: 7 , proti : 0 , zdržali sa: 0

**UZNESENIE č. 14**

Obecné zastupiteľstvo v Períne – Chyme **s c h v a ľ u j e** zmenu uznesenia č.7 c) zo dňa 27.11.2018 na:

c) komisiu pre oblasť kultúry, školstva a sociálnej problematiky

Hlasovanie : za: 7 , proti : 0 , zdržali sa: 0

**UZNESENIE č. 15**

Obecné zastupiteľstvo v Períne – Chyme **v o l í za**:

1. predsedu **športovej** komisie Miroslava Lochmana,
2. predsedu **finančnej** komisie Ing. Rolanda Vintera,
3. predsedu komisie **pre oblasť kultúry, školstva a sociálnej problematiky** Róberta Kapaló,
4. predsedu **stavebnej** komisie Ing. Miroslava Podžubana,
5. predsedu komisie **na riešenie sťažností na starostu a poslancov OZ** Ľudmilu Révésovú
6. predsedu komisie **verejného poriadku** Bartolomeja Damka.

Hlasovanie : za: 7 , proti : 0 , zdržali sa: 0

**UZNESENIE č. 16**

Obecné zastupiteľstvo v Períne – Chyme **s c h v a ľ u j e** Plán kontrolnej činnosti hlavného kontrolóra na I. polrok 2019 podľa predloženého návrhu.

Hlasovanie : za: 7 , proti : 0 , zdržali sa: 0

**UZNESENIE č. 17**

Obecné zastupiteľstvo v Períne – Chyme  **z v e r e j ň u j e** zámer predaja časti obecného pozemku p.č.3852/1 formou priameho predaja na základe žiadosti Ing. Františka Borisa a manželky Ing. Lucie Borisovej o výmere 41 m2.

Hlasovanie : za: 7 , proti : 0 , zdržali sa: 0

**UZNESENIE č. 18**

Obecné zastupiteľstvo v Períne – Chyme **b e r i e na  vedomie** žiadosť TJ Družstevník Perín o dotáciu vo výške 10.000,- eur.

Hlasovanie : za: 7 , proti : 0 , zdržali sa: 0

**UZNESENIE č. 19**

Obecné zastupiteľstvo v Períne – Chyme **b e r i e na  vedomie** poverenie výkonom kompetencií zástupcu starostu obce Ing. Rolanda Vintera podľa prečítaného rozsahu.

Hlasovanie : za: 7 , proti : 0 , zdržali sa: 0